

ที่ มท ๐๘16.๔/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

เมษายน ๒๕6๘

เรื่อง ซักซ้อมการกำหนดระยะเวลาการเปิดการเรียนการสอนในศูนย์พัฒนาเด็กเล็กขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๒๒๙๖ ลงวันที่ ๓๐ ตุลาคม ๒๕๖๐

๒. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๑๘๐ ลงวันที่ ๑๘ มกราคม ๒๕๖๑

๓. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๑๐๕๙ ลงวันที่ ๑๕ มีนาคม ๒๕๖๒

ตามที่ กรมส่งเสริมการปกครองท้องถิ่น ได้ซักซ้อมการกำหนดระยะเวลาการเปิดการเรียนการสอนในศูนย์พัฒนาเด็กเล็กขององค์กรปกครองส่วนท้องถิ่น โดยขอความร่วมมือให้องค์กรปกครองส่วนท้องถิ่น  
ที่มีศูนย์พัฒนาเด็กเล็กในสังกัด พิจารณาให้ศูนย์พัฒนาเด็กเล็กเปิดการเรียนการสอนตลอดทั้งปีงบประมาณ (ยกเว้นวันหยุดเสาร์-อาทิตย์ และวันหยุดนักขัตฤกษ์) โดยไม่มีการปิดการเรียนการสอน และขอให้จังหวัดประสานและชี้แจงองค์กรปกครองส่วนท้องถิ่นที่มีศูนย์พัฒนาเด็กเล็กในสังกัด เพื่อทำความเข้าใจถึงวัตถุประสงค์ของแนวทางการกำหนดระยะเวลาการเปิดการเรียนการสอนของศูนย์พัฒนาเด็กเล็ก และพิจารณาดำเนินการตามแนวทางดังกล่าว นั้น

กรมส่งเสริมการปกครองท้องถิ่น ได้รับประเด็นเสนอให้ศูนย์พัฒนาเด็กเล็กมีการปิดเทอม   
ซึ่งพิจารณาแล้วเห็นว่า ศูนย์พัฒนาเด็กเล็กขององค์กรปกครองส่วนท้องถิ่นมิได้มีจุดกำเนิดหรือวัตถุประสงค์เช่นเดียวกับสถานศึกษาในสังกัดกระทรวงศึกษาธิการ ดังนั้น การกำหนดนโยบายให้ศูนย์พัฒนาเด็กเล็ก  
เปิดการเรียนการสอนตลอดทั้งปีงบประมาณจึงเป็นไปตามวัตถุประสงค์ของการจัดตั้งศูนย์พัฒนาเด็กเล็ก อย่างไรก็ตาม กรณีองค์กรปกครองส่วนท้องถิ่นใดมีเหตุผลและความจำเป็นที่ไม่อาจเปิดการเรียนการสอน  
ตลอดปีงบประมาณได้ ผู้บริหารองค์กรปกครองส่วนท้องถิ่นนั้น ๆ สามารถใช้ดุลพินิจที่จะปิดภาคเรียนได้   
จึงขอความร่วมมือจังหวัดซักซ้อมทำความเข้าใจกับองค์กรปกครองส่วนท้องถิ่น เพื่อชี้แจงให้ครู ผู้ดูแลเด็ก  
และผู้ที่เกี่ยวข้องทราบ รายละเอียดปรากฏตามหนังสือที่อ้างถึง

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. ..............................................

ผอ.กศ. ..............................................

ผอ.กง.ปศ. .........................................

หน.ง. ................................................

จนท. .................................................

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. 02-241-90๐๐ ต่อ ๕๓๔๔

ไปรษณีย์อิเล็กทรอนิกส์ : [saraban@dla.go.th](mailto:saraban@dla.go.th)

ผู้ประสาน นายศุภชัย หมีนสัน โทร. ๐๘ ๖๕๓๑ ๗๗๙๑